KLASA: 113-02/24-01/28

URBROJ: 2176-4-02-24-1

Novska, 5. prosinca 2024.

Na temelju članka 47. Statuta Grada Novske (“Službeni vjesnik” Grada Novske broj: 24/09, 47/10, 29/11, 3/13, 8/13, 39/14, 4/18, 15/18, 8/20, 61/20, 8/21) i članka 14. Pravilnika o unutarnjem redu upravnih tijela Grada Novske (“Službeni vjesnik” Grada Novske broj: 77/20, 4/21, 11/21, 37/21, 6/22, 90/22, 20/23, 64/24), Gradonačelnica Grada Novske, dana 5. prosinca 2024. godine, donosi

**O D L U K U**

**o radnom vremenu službenika i namještenika**

**u upravnim tijelima Grada Novske**

Članak 1.

Ovom Odlukom uređuje se radno vrijeme, uredovni dani i dnevni odmor službenika i namještenika u upravnim tijela Grada Novske.

Članak 2.

Radno vrijeme službenika i namještenika u upravnim tijelima Grada Novske je 40 sati tjedno.

Službenici i namještenici rade pet dana tjedno, od ponedjeljka do petka.

Članak 3.

Dnevno radno vrijeme, koje je ujedno i uredovno vrijeme je u sve dane od 7,00 do 15,00 sati.

Službenici i namještenici koji rade puno radno vrijeme imaju svakoga dana pravo na odmor (stanku) u trajanju od 30 minuta, a koriste ga u vremenu od 10,30 do 11,00 sati.

Članak 4.

Zbog posebnosti posla radno vrijeme namještenika (spremačica) počinje u 12,30 sati, a završava u 20,30 sati.

Namještenici (spremačice) iz stavka 1. ovoga članka koji rade puno radno vrijeme imaju svakoga dana pravo na odmor (stanku) u trajanju od 30 minuta, a koriste ga u vremenu od 16,00 do 16,30 sati.

Članak 5.

Iznimno, od odredaba članaka 2., 3, 4. i 5. ove Odluke, Gradonačelnica može utvrditi drugačiji raspored radnog vremena.

Članak 6.

Ova Odluka objavit će se na oglasnoj ploči Grada Novske i na mrežnim stranicama Grada Novske.

Članak 7.

Ova Odluka stupa na snagu danom donošenja.

**Gradonačelnica**

**Marija Kušmiš, mag.oec.,v.r.**